This Is Me Trying

This Is Me Trying (בעברית: זאת אני מנסה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וג'ק אנטונוף והופק על ידי סוויפט ואנטונוף גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא להישלח לשום פורמט של רדיו הלהיטים העכשוויים. עם יציאתו, "This Is Me Trying" זכה לביקורות חיוביות מטעם מבקרי המוזיקה, תוך שנאמר עליו כי הוא "שיר גותי, בו סוויפט מדברת על הכישלונות שלה ולא רק על ההצלחות שלה". כמו כן, נאמר כי הוא "מעט צורם, אם גם מרענן בצורה כזו שפוגעת בשומע וגורמת לו לחוות את התחושות שבו". השיר הופיע במקום ה-12 במצעד שירי הספוטיפיי העולמי וצבר למעלה מ-4.449 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 18.1 מיליון השמעות. השיר מדבר על החוויה האנושית של לנסות כמה שאפשר ועדיין להרגיש שזה לא מספיק. במהלך כתיבת השיר, התמקדה סוויפט באנשים החווים התמכרויות, הפרעות נפשיות, או פשוט מאבק יום- יומי המקשה עליהם להמשיך בשגרה, ואילו הם מנסים כמיטב יכולתם לתפקד כרגיל. הבית הראשון מתאר אדם בעל נטיות אובדניות שלוקח את רכבו לצוק. הוא חושב על האפשרות להסיע את עצמו ואת התחושות שמכבידות עליו אל מעבר לצוק, אך בסופו של דבר הוא מסתובב ונוסע חזרה הביתה. עצם הנסיעה הביתה, במקום הידרדרות הרכב, היא כבר ניסיון ואתגר שהאדם עמד בו, אך רק הוא יודע עליו, ואחרים לא רואים את זה בתור התמודדות. הבית השני מדבר על אדם שהיה לו פוטנציאל גבוה בחיים. הוא הצטיין בלימודים, התפתח חברתית, והיה לו עתיד מזהיר. אך בסוף שנות הלימודים שלו, כשיצא לעולם האמיתי, הוא התקשה להתמודד עם החיים לבד, בלי המסגרת שהחזיקה אותו והתמיכה מהסביבה. ככל שעובר הזמן, אותו אדם רק מרגיש יותר ויותר אבוד בחיים שלו ובסופו של דבר מתחיל לשתות. בכל פעם הוא מנסה להפסיק, אך נכשל. עבורו, כל רגע שהוא לא שותה זה רגע שהוא צלח בו אתגר, אך גם במקרה הזה, הסביבה לא רואה את המאמצים שהוא משקיע. את השיר הקליטה סוויפט במהלך שנת 2020, בדומה לשאר שירי האלבום Folklore. ריצ'רד ריפלקטס מ-Medium כתב כי "בשיר, טיילור סוויפט מודה בכישלונותיה, בטעויותיה ובחוסר הביטחון שלה". הוא הוסיף ואמר כי הקטע "They told me all of my cages were mental/ So I got wasted like all my potential/ And my words shoot to kill when I’m mad/ I have a lot of regrets about that" ראוי לשבח. ביאנג הוליווד נכתב כי השיר הוא "מעין הדרך של סוויפט לרפא את שיברון הלב שהיא [הדמות בשיר] חוותה". עם הפצתו של Folklore, השיר נחת במקום השמיני במצעד הספוטיפיי האמריקאי, עם 2.545 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בשבוע אחד, צבר שם למעלה מ-9.327 מיליון השמעות. במצעד הסינגלים האוסטרלי הגיע למקום ה-18, תוך שברולינג סטון טופ 100 הגיע למקום ה-12. במצעד הבילבורד הוט 100 הגיע למקום ה-39 מבלי שיצא כסינגל, תוך שבמצעד שירי הרוק & האלטרנטיביים הגיע למקום התשיעי. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. סוויפט ביצעה את "This Is Me Trying" ב-18 במרץ 2023 במופע שנערך באצטדיון סטייט פארם בגלנדייל, אריזונה יחד עם השיר "State of Grace". סוויפט ציינה בצחוק ששכחה את המפתח לפני ביצוע הרצועה. הקרדיטים לקוחים מהאתר טיידל. מידע על היצירה "This Is Me Trying" באתר מיוזיק בריינז מידע על הסינגל "This Is Me Trying" באתר מיוזיק בריינז סרטון השיר "This Is Me Trying" באתר יוטיוב מידע על הרצועה "This Is Me Trying" באתר ספוטיפיי folklore, נבדק ב-2020-07-30 Richard LeBeau, taylor swift’s “folklore”: track-by-track review, Medium, ‏2020-08-18 (באנגלית) Spotify Charts, www.spotifycharts.com Taylor Swift – the 1 (באנגלית), נבדק ב-2020-08-09 Victoria Martinez, TRACK-BY-TRACK: Taylor Swift's 'Folklore', younghollywood.com (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) ARIA Rolling Stone, Rolling Stone (באנגלית) Taylor Swift, Billboard Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Try the TIDAL Web Player, listen.tidal.com (באנגלית) Taylor Swift "This Is Me Trying" Sales, Chart Data, ‏24 בפברואר 2021 Richard Trenholm, How to listen to Taylor Swift's surprise album, Folklore, CNET (באנגלית)